open-index/open-wikipedia-markdown huggingface dataset:
SV Elversberg

**Sportvereinigung 07 Elversberg e.V.** is 'n Duitse sokkerklub uit Spiesen-Elversberg in Saarland. Die klub is in 1907 gestig as *FV Germania Elversberg*, in 1914 opgehef en in 1918 as *Sportvereinigung VfB Elversberg* heropgerig. Na die Tweede Wêreldoorlog het alle sportverenigings in Elversberg tot *Sportgemeinde Elversberg* saamgesmelt, waaruit die huidige SV (aanvanklik onder die naam *SV Elversberg VfB 07*) in 1952 afgestig het.

Die klub lewer die laaste 2 dekades van sy beste prestasies deurdat dit in 1996 promoveer na die Regionalliga, die derde vlak in die Duitse sokkerstruktuur. Die laaste jare is SV Elversberg 'n vaste deelnemer aan die Regionalliga Suid. Die klub presteer op hierdie vlak baie wisselvallig – die een jaar kom hulle baie naby aan promosie, net om die volgende jaar teen relegasie te moet veg.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Pieter Grobler

**Pieter Grobler** is 'n Suid-Afrikaanse pianis. Hy het klavierlesse by 'n familielid geneem en latere studies by Joseph Stanford aan die Universiteit van Pretoria en by Joseph Banowetz aan die University of North Texas gevolg, waar hy 'n doktorsgraad in musiek verwerf het. Grobler het twee pryse van UNISA ontvang vir sy vertolkings van Suid-Afrikaanse komposisies in besonder werke van Stefans Grové.
Oorspraak

In elektronika, verwys die begrip **oorspraak** na een van die volgende verskynsels:
*Die ongewenste kapasitiewe-, induktiewe- of konduktiewe koppeling van een stroombaan, deel van 'n stroombaan of kanaal tot 'n ander.
*Enige verskynsel waardeur 'n sein wat in een stroombaan of kanaal versend word 'n ongewenste effek in 'n ander stroombaan of kanaal veroorsaak.
*Met betrekking tot opnames, verwys die begrip **oorspraak** na die lekkasie van klank van een instrument na 'n ander mikrofoon wat voor 'n ander instrument of sanger geplaas is.  'n Algemene voorbeeld van hierdie lekkasie is die hoë-frekwensie, swaarversterkte klank van die hoofkitaar in die mikrofone van ander instrumente.

In telekommunikasie kan oorspraak gewoonlik herken word as spraak of seintone wat vanaf ander persone se verbindings uitlek.  As die verbinding 'n analoë verbinding is kan gedraaide draadpaarkabels help om oorspraak te verminder.  Alternatiewelik kan die omskakeling na 'n digitale vorm ook bydrae om die sein minder vatbaar te maak vir oorspraak.

## Sien ook 
* Klankstelsel
* Sein integriteit
* Federal Standard 1037C en MIL-STD-188

## Eksterne skakels 
* 'n Intel opvoedkundige skyfievertoning oor kapasitiewe en induktiewe oorspraak
Skrywer

regs|210px|Anton Chekhov

Die term **skrywer** of **outeur** verwys na enige iemand wat 'n geskrewe werk skep, alhoewel die woord gewoonlik gebruik word om te verwys na professionele skrywers, of mense wat geskrewe werke in verskillende vorms geskryf het. Bekwame skrywers gebruik taal om idees en beelde in geskrewe vorm weer te gee, hetsy fiksie of nie-fiksie.

'n Skrywer kan sy werk in verskeie vorms produseer, waaronder poësie en prosa. Gespesialiseerde skrywers kan bekend staan as digters, komponiste, toneelskrywers, joernaliste, draaiboekskrywers, ens., afhangende van die gebied waarin hulle spesialiseer.

Die werke van skrywers dra gewoonlik by tot die kulturele inhoud van 'n samelewing.

## Sien ook 
* Lys van outeurs
* Kopiereg / Outeursreg

## Eksterne skakels 
* Writers' Guild of Great Britain
* The Writer's Network - Advies, informasie en hulpmiddels vir Suid-Afrikaanse skrywers
* Litnet 
* Woes.co.za, 'n gratis publiseringsplatform
1. FC Union Berlyn

[duimnael|regs| Stadion An der Alten Försterei, [Berlyn]]

**1. FC Union Berlyn** is 'n Duitse sokkerklub uit die hoofstad, Berlyn.

## Geskiedenis 
*SC Olympia 06 Oberschöneweide* is in 1906 gestig en verander in 1920 sy naam in *FC Union Berlyn*. In 1923 haal die klub die eindstryd om die Duitse kampioenskap, maar verloor teen Hamburger SV.

Na die Tweede Wêreldoorlog het die klub in twee verdeel deurdat die spelers en afrigters na Wes-Berlyn gevlug het en die klub weer daar hervestig het onder die naam SC Union 06 Berlyn. Die oorspronklike klub, wat bly voortbestaan het in Oos-Berlyn, is herdoop na *SG Oberschönweide*.

Die Wes-Berlynse span was aanvanklik baie suksesvol en het reuse-skares na sy wedstryde getrek (bv. 75 000 na 'n deurslaggewende wedstryd teen Tennis Borussia Berlyn), maar na die oprigting van die Berlynse Muur het dinge vinnig agteruitgegaan en vandag speel SC Union 06 Berlyn in die laer ligas van Berlyn (Kreisliga A Berlyn stapel 1).

Die oostelike klub ondergaan intussen heelwat naamsveranderinge: *Union Oberschöneweide* (1950), *BSG Motor Oberschöneweide* (1951), *SC Motor Berlyn* (1955), *TSC Oberschöneweide* (1957), *TSC Berlyn* (1963) en uiteindelik in 1966 *1. FC Union Berlyn*. Die klub wen die Oos-Duitse beker in 1968.

Na die eenwording van Duitsland het die klub aanvanklik ernstige finansiële probleme gehad, maar in 2001 slaag die klub daarin om die 2. Bundesliga te haal.

Die span se grootste prestasie na eenwording was egter toe die span in 2001 die eindstryd van die DFB-pokal gehaal het teen FC Schalke 04.

## Erelys 
* **FDGB-Pokal**:
** 1968

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
KSV Hessen Kassel

**KSV Hessen Kassel** is 'n Duitse sokkerklub uit die stad Kassel in die deelstaat Hessen. 

## Geskiedenis 
In 1893 is die klub *FC Union 93 Kassel* gestig en in 1895 smelt hy saam met *FC Hassia 93 Cassel* en word so *Casseler FV 95*. In 1919 word daar weer met *VfK Kassel* saamgesmelt om *SV Kurhessen Kassel* te vorm. 

In 1933 haal die klub die Gauliga Hessen, die hoogste speelklas tydens die Derde Ryk. Na die Tweede Wêreldoorlog smelt die klub in 1947 saam met *Kasseler SV Kassel* en kry uiteindelik die huidige naam.

Met die oprigting van die Bundesliga in 1963 het die klub die Regionalliga gewen, maar in die eindronde om promosie na die Bundesliga verloor teen Hannover 96. Ook in 1985 word promosie na die Bundesliga op 'n haar na gemis, toe die span tot op die voorlaaste speeldag nog eerste op die punteleer was, maar toe die laaste speeldag verloor teen 1 FC Neurenberg. 

## Bankrotskap 
In Julie 1993 is die sportklub bankrot verklaar. Die sokkerafdeling het homself gered deur af te stig as *FC Hessen Kassel*, maar voortgesette finansiële probleme het gelei tot ook hierdie klub se bankrotskap in Januarie 1998.

## Heroprigting 
Drie maande na die bankrotskap is die klub heropgerig as *KSV Hessen Kassel*, maar as splinternuwe klub moes hulle onderaan die sokkerleer begin in die *Kreisliga Hessen A* (8ste klas). Die klub slaag daarin om vier jaar in 'n ry promosie te kry en is binne 10 jaar weer terug in die Regionalliga. Wat ook merkwaardig was, is dat die klub vir sommige wedstryde meer as 1 000 toeskouers in die 8ste klas getrek het.

## Onlangse ligaposisionering 
## Eksterne skakels 
* Amptelike klubblad
*Abseits Guide to German Soccer
*Klubargief
Vlag van Engeland

Die **vlag van Engeland** is die Sint Joriskruis. Die rooi kruis het in die Middeleeue en in die Kruistogte as ’n embleem van Engeland verskyn en is een van die vroegste embleme wat Engeland verteenwoordig het. Dit het die status van nasionale vlag van Engeland verwerf tydens die 16de eeu.

Sint Joris het die beskermheilige van Engeland geword in die 13de eeu en die legende van Sint Joris wat ’n draak dood gemaak het dateer uit die 12de eeu.

## Soortgelyke vlae 
Soos die vlag van Engeland toon die vlag van Georgië ’n rooi Sint Joriskruis op ’n wit agtergrond, maar laasgenoemde verskil deur die gebruik van vier *Bolnur-Katskhuri*-kruise in elk van die kwadrante.

Lêer:Flag of Georgia.svg|  Vlag van Georgië

## Sien ook 
* Vlag van die Verenigde Koninkryk
* Vlag van Skotland

## Verwysings 
## Eksterne skakels 
*  Engeland by *Flags of the World*
*
Balen

**Balen** is 'n Belgiese dorp en munisipaliteit in die suidooste van die Vlaamse provinsie Antwerpen, aan die grens met die provinsie Limburg. Die munisipale gebied het 'n oppervlakte van 73&nbsp;km² en sowat 21&nbsp;000 inwoners (2011).

## Eksterne skakels 
*  Die amptelike webwerf van die munisipaliteit
Torgny

**Torgny** is 'n klein Belgiese dorp wat in die uiterste suide van die Waalse provinsie Luxemburg geleë is. Die munisipale gebied het sowat 200 inwoners (2010). Dit behoort tot die munisipaliteit Rouvroy.

Torgny lê in die Gaume en is die suidelikste plek van België. Danksy die gematigde klimaat is wynbou die vernaamste bedryf.

## Eksterne skakels 
* Amptelike webwerf
Flémalle

**Flémalle** (Wallonies: *Flémåle*) is 'n Belgiese dorp en munisipaliteit in die weste van die Waalse provinsie Luik. Die munisipale gebied het 'n oppervlakte van 37&nbsp;km² en sowat 25&nbsp;000 inwoners (2011).

Flémalle lê westelik van die Maas-rivier en suidwestelik van die stad Luik.

## Geboortes 
* André Cools (1927–1991), politikus, onder ander burgemeester van Flémalle (vermoor)

## Eksterne skakels 
*  Die amptelike webwerf van die munisipaliteit
Nasionale Etoshawildtuin

Die **Nasionale Etoshawildtuin**  is 'n natuurbewaringsgebied en die bekendste nasionale wildtuin van Namibië met 'n oppervlak van 22&nbsp;275 vierkante kilometer. Die wildtuin lê in die noorde van die land en beslaan die grootste gedeelte van die Etoshapan met 'n oppervlak van 4&nbsp;760 vierkante kilometer.

duimnael|links|Satellietbeeld wat die grense van die wildtuin aandui
duimnael|links|Stofwolk by die Nebrownii-watergat in die Nasionale Etoshawildtuin
[duimnael|links|'n [Kameelperd kom 'n swartrenoster op die Gemsbokvlakte teë]]
Die suidelike grens van die wildtuin lê sowat 400&nbsp;kilometer noord van Namibië se hoofstad Windhoek en die noordelike grens sowat 125&nbsp;kilometer van die Angolese grens af. Die wildtuin se westelike grens lê byna 200 kilometer oos van die Atlantiese kus. In die westelike deel lê die sprokieswoud.

Die naam "Etosha" beteken in die plaaslike Oshiwambotaal letterlik "die groot wit leemte" en verwys na die soutvlakte in die hart van die wildtuin, die Etoshapan, wat die park oorheers. Hierdie woestyngebied strek oor 'n lengte van 130 kilometer en bereik 'n maksimumwydte van 50 kilometer. Die soutpan is gewoonlik droog, maar danksy die somerreën is daar 'n kortstondige periode, wanneer die pan tot 'n meer omgeskep word en groot getalle flaminke en pelikane lok. Standhoudende waterbronne dien dwarsdeur die jaar as waterplekke vir 'n groot verskeidenheid wild en voëls, waaronder die bedreigde swartrenoster en die endemiese swartgesig-rooibok.
[duimnael|300px|regs|[Fort Namutoni, in 1957 tot sy huidige toestand herstel, dien nou as 'n ruskamp (lodge) en uitsigpunt vir besoekers op die grens van die wildtuin]]
In die droëseisoen werwel sterk winde, wat oor die soutpan waai, soutstof op en dra dit dwarsoor die land en oor die suidelike Atlantiese Oseaan. Hierdie sout lewer belangrike minerale vir wild in gebiede suid van die soutpan op, alhoewel dit ook 'n bedreiging vir veeteelt en landbou in die streek inhou.

Die Nasionale Etoshawildtuin is oorspronklik op 22 Maart 1907 deur die destydse Duitse goewerneur van Duits-Suidwes-Afrika, Friedrich von Lindequist, geopen en was met sy totale oppervlak van 93&nbsp;240 vierkante kilometer die grootste wildtuin wêreldwyd. Dit is later deur die Suid-Afrikaanse owerhede tot 'n kwart van sy oorspronklike oppervlak verklein, maar het steeds een van die mees uitgestrekte en belangrikste wildtuine in Afrika gebly.

## Eksterne skakels 
*  
*  
*  Etosha Reisgids
TSG 1899 Hoffenheim

**TSG Hoffenheim** is 'n Duitse sportvereniging uit die buurt *Hoffenheim* in Sinsheim, Baden-Württemberg. Naas sokker is daar ook 'n gimnastiek- en atletiekafdeling. 

## Geskiedenis 
Die klub is in 1899 gestig as *Turnverein Hoffenheim*. Na die samesmelting van die gimnastiek- en sokkerverenigings in 1945 het *TSG Hoffenheim* ontstaan. 

Die opmars van die klub het in 1990 begin, terwyl die klub nog in die *A-Klasse* ('n lae amateurdivisie) meegeding het, toe Dietmar Hopp, een van die grondleggers van die sagtewarereus SAP, by die klub betrokke geraak het. Hopp was in sy jeugjare by die klub betrokke en het as hoofborg op die toneel verskyn.

Na 'n reeks promosies in die Bezirks-, Landes- en Verbandsliga word die klub in die 2000/01-seisoen as debutant kampioen in die Oberliga Baden-Württemberg. Die klub het in 2007 na die 2. Bundesliga gepromoveer en na slegs een seisoen sensasioneel na die Bundesliga gepromoveer.

## Tuisveld 
Die klub het in 1999 die *Dietmar Hopp-stadion* met 'n kapasiteit van 5 000 in gebruik geneem. Die klub sal in 2009 sy intrek neem in die splinternuwe *Rhein Neckararena*, wat tans in aanbou is in Sinsheim en met 'n kapasiteit van 30 000 voldoen aan Bundesliga-standaarde. Intussen sal die klub die *Carl Benz-stadion* in Mannheim as tuisveld gebruik vir Bundesliga-wedstryde.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Onhaye

**Onhaye** is 'n klein Belgiese dorp en munisipaliteit in die middel van die Waalse provinsie Namur. Die munisipale gebied het 'n oppervlakte van 66&nbsp;km² en sowat 3&nbsp;000 inwoners (2011).

Onhaye lê westelik van die stad Dinant.

## Eksterne skakels 
*  Die amptelike webwerf van die munisipaliteit
BSV Kickers Emden

**BSV Kickers Emden** is 'n Duitse sokkerklub uit die hawestad Emden in die deelstaat Neder-Sakse. Die klub is in 1946 deur sokkerspelers opgerig as plaasvervanger vir klubs wat aan die einde van die Tweede Wêreldoorlog deur die Geallieerdes opgehef is. Van hierdie klubs was die mees prominente die sokkerafdeling van die gimnastiekklub *Emder Turnverein* wat in 1861 gestig is.

Die klub word beskou as die vlagskip-sokkerspan van Oos-Friesland.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Amerikaanse Instituut in Taiwan

duimnael|regs|Die hoofkantoor van die Amerikaanse Instituut in Taiwan in Taipei
Die **Amerikaanse Instituut in Taiwan (AIT)** (Engels: *American Institute in Taiwan*) funksioneer as die Verenigde State se de facto-ambassade in die Republiek China (dikwels ook Taiwan genoem). Die AIT is gestig nadat die Verenigde State in 1979 diplomatieke betrekkinge met die Volksrepubliek China gesluit het. As gevolg van hulle Een-China-beleid erken die VSA nie meer die Republiek China amptelik nie, sodat geen werklike ambassade in die hoofstad Taipei geopen kan word nie.

Die Republiek China word in die VSA op 'n vergelykbare manier deur die Ekonomiese en Kulturele Verteenwoordigende Kantoor van Taipei verteenwoordig.

Die Amerikaanse Instituut in Taiwan is as 'n nominaal private organisasie gestig, maar word nogtans toegelaat om dieselfde funksies soos 'n amptelike ambassade te vervul, waaronder die uitreiking van visums en paspoorte. Die Amerikaanse Departement van Buitelandse Sake (*United States Department of State*) verskaf volgens 'n kontrak met die AIT die grootste deel van sy begroting en vervul ook 'n raadgewende funksie.

Die AIT beskik oor 'n klein kantoor in Arlington (Virginia), wat as sy hoofkwartier dien. Sy grootste kantoor lê in Taipei (Republiek China). Daarnaas beskik die AIT ook oor 'n klein takkantoor in die suidelike hawestad Kaohsiung. Na hierdie kantore word verwys as die AIT/Washington (AIT/W), AIT/Taipei (AIT/T) en AIT/Kaohsiung (AIT/K). Die direkteur van AIT/T neem die funksies van 'n ambassadeur waar. Die direkteur van AIT/T is Brent Christensen (sedert 2018), die besturende direkteur van AIT/W is John J. Norris jr., en die voorsitter van AIT is James F. Moriarty.

## Lys van direkteure 
* Charles T. Cross 1979 - 1981
* James R. Lilley 1981 - 1984
* Harry E.T. Thayer 1984 - 1986
* David Dean 1987 - 1989
* Thomas Brooks 1990 - 1993
* B. Lynn Pascoe 1993 - 1996
* Darryl Norman Johnson 1996 - 1999
* Raymond Burghardt 1999 - 2001
* Douglas H. Paal 2002 - 2006
* Stephen M. Young 2006 - 2009
* William A. Stanton 2009 - 2012
* Christopher J. Marut 2012 - 2015
* Kin W. Moy 2015 - 2018
* Brent Christensen 2018 -

## Lys van voorsitters 
* David Dean 1979 - 1986 
* David N. Laux 1986 - 1990 
* Natale H. Bellocchi 1990 - 1995 
* James C. Wood, Jr. 1996 - 1997 
* Richard C. Bush 1997 - 2002 
* Therese Shaheen 2002 - 2004
* David G. Brown 2004 - 2006 (wnd.)
* Raymond Burghardt 2006 - 2016
* James F. Moriarty 2016 -

## Verwysings 
*"Voorstelling van die Amerikaanse Instituut in Taiwan"  van die AIT se amptelike webwerf
*"Direkteure van die AIT/Taipei"  van die AIT se amptelike webwerf 
*"Voorsitters van AIT/Washington"  van die AIT se amptelike webwerf 
## Eksterne skakels 
* Amptelike webwerf
Umbries

**Umbries** is 'n uitgestorwe taal uit Oskies-Umbriese groep van die Italiese taalfamilie, wat in die laaste eeue voor Christus in die antieke Italiaanse gewes Umbria gepraat is. Dit was nou verwant aan Oskies en Volskies en – alhoewel in 'n mindere mate – ook aan Latyn. Sy sprekers, die Umbri, het oorspronklik 'n groot gebied bewoon, wat tot by die Porivier gestrek het. Hulle is later egter deur die Etruskers tot hulle latere tuisland in die Apennyne-bergreeks teruggedring. Die taal het in die loop van die Romeinse geskiedenis volledig verdwyn en is deur Latyn as omgangstaal vervang.

Umbriese inskripsies, wat tot dusver gevind is, word in twee hoofgroepe verdeel: Oud-Umbriese tekste dateer uit die tydperk van die 7de tot 1ste eeu v.C., en hulle is in variante van die Oud-Italiese alfabet geskryf, wat uit die Etruskiese skrif ontwikkel is. Die *Tabulae Iguvinae* is die belangrikste van die sowat dertig bekende dokumente van Oud-Umbries, waaroor taalhistorici tans beskik. Hierdie sewe bronstafels, wat dikwels ook die "Ritueel van Iguvium" genoem word en waarskynlik tussen 300 en 90 v.C. saamgestel is, is in die huidige stad Gubbio gevind en bevat notas oor sakrale seremonies en statute vir priesters.

Laat-Umbriese tekste dateer uit die 1ste eeu v.C., en vir hulle is reeds van die Latynse alfabet gebruik gemaak is. Daarna het Umbries vinnig uitgesterf.

## 'n Vergelyking tussen Umbries en Latyn – die eerste tafel van die *Tabulae Iguvinae* 
## Eksterne skakels 
* Die Umbriese alfabet
* Voorbeelde van die Umbriese woordeskat
Umbria

: *Hierdie artikel handel oor die antieke Romeinse gewes in Italia. Vir die huidige Italiaanse gewes, sien Umbrië.*
duimnael|450px|'n Tipiese landskap in Umbrië

**Umbria** was 'n gewes in die antieke Italië (Latyn: *Italia*), wat na sy bewoners, die proto-Italiese volk van die Umbri (Umbriërs) bewoon is. Dit was onder die amptelike Latynse naam **Regio VI Umbria** ook een van die veertien geweste, waarin Augustus Italia onderverdeel het.

Die Umbri het oorspronklik 'n groter gebied bewoon, wat tot by die Porivier in die noorde gestrek het, maar is in die loop van die geskiedenis deur die Etruskers na hulle latere kleiner tuisland in die Appenyne-bergreeks teruggedring. In die tydperk van die 4de tot 2de eeu v.C. het die Umbri geleidelik onder Romeinse heerskappy gekom.

Die huidige Italiaanse Umbria kom net gedeeltelik met die antieke gewes ooreen, wat van Narni in die suide in noordoostelike rigting tot by die omgewing van Ravenna aan die Adriatiese kus gestrek en dus ook 'n groot deel van Sentraal-Italië ingesluit het, wat tans by die Marche behoort. Die Sabynse gebiede in die omgewing van die moderne Norcia en die regteroewer van die Tiber was destyds nog nie by Umbria ingesluit nie en het deel uitgemaak van die Romeinse gewes Etruria. In hierdie gebiede was onder meer Perusia (die huidige Perugia) en Sarsina (die geboortestad van Plautus) geleë.

Umbria is deur die Apennyne-bergreeks in twee dele verdeel en het naas sy steengroewe, wat tufsteen en kryt opgelewer het, veral op veeteelt en vrugtebou gesteun. Nadat die gebied sedert die 2de eeu onder Romeinse bewind was, het sy inwoners in 90 v.C. Romeinse burgerskap gekry en het tot Rome se betroubaarste bondgenote behoort. Die belangrikste Umbriese stede was die Adriatiese hawestede Ariminum (die huidige Rimini) en Fanum (Fano), en Urvinum (Urbino) en Spoletium (Spoleto) in die binneland.

Die belangrikheid van Umbria in die Romeinse tydperk en die Middeleeue was nou verbind met die Via Flaminia, die konsulêre grootpad, wat as 'n militêre en handelsroete gedien het en waarop 'n groot hoeveelheid goedere na Rome vervoer is. Ná die ineenstorting van die Romeinse Ryk het Umbria 'n omstrede gebied en slagveld geword, waarop die Kerk, die Longobarde en die Bisantyne aanspraak gemaak het. Umbria is as gevolg van hierdie konflikte verwoes en uiteindelik onder die drie moondhede verdeel, sodat sy naam uit die geskiedenis verdwyn het. Met die herlewing van plaaslike identiteit in die 17de eeu is die naam Umbria weer vir die gebied gebruik.
Faliskies

**Faliskies**, 'n uitgestorwe taal van die antieke Latium (Sentraal-Italië) behoort tot die Italiese groep van die Indo-Europese taalfamilie en vorm saam met die nou verwante Latyn die Latino-Faliskiese subgroep. 

Faliskies is deur die Faliskers-stam in die noordelike Latium gepraat en het in 36 kort inskripsies uit die 3de of 2de eeu v.C. bewaar gebly. Vir hierdie inskripsies is gebruik gemaak van 'n alfabet, wat uit die Etruskiese skrif ontwikkel en van regs na links geskryf is, alhoewel dit ook invloede van die Latynse alfabet toon.

As 'n voorbeeld van 'n Faliskiese sin haal R.S. Conway in sy boek *Italic Dialects* (bladsy 312, b) woorde aan, wat rondom die kant van 'n beeld op 'n *patera* geskryf is en onder 'n glasuur lê, wat die egtheid van die dokument waarborg:

***foied vino pipafo, cra carefo*** 

Dieselfde sin sou in Latyn ***hodie vinum bibam, cras carebo*** wees ("vandag gaan ek wyn geniet, môre sal ek niks hê nie"). Die voorbeeld wys op 'n aantal besonderhede van die Faliskiese taal:

#Die medeklinker *f*, wat in die middel van Latynse woorde tot *b* verander is, het bewaar gebly.
#Die Indo-Europese klank *gh* aan die begin van 'n woord verskyn as *f* (byvoorbeeld in Faliskies *foied* teenoor Latyns *hodie* "vandag").
#Die medeklinkers *dj* is gepalataliseer tot 'n soort *j*-klank (vergelyk Faliskies *foied* teenoor Latyns *hodie*).
#Die eindletter *s* het voor sommige navolgende letters verdwyn (vergelyk Faliskies *cra* teenoor Latyns *cras* "môre").

Ander besonderhede:

#Die labiovelare klanke het bewaar gebly (vergelyk Faliskies *cuando* en Latyns *quando* ("wanneer") teenoor Umbries pan(n~u)).
#'n Aantal medeklinkers aan die einde van 'n woord word aan die eerste letter van die volgende woord geassimileer: ***pretod de zenatuo sententiad*** (Conway, bladsy 321) teenoor Latyns ***praetor de senatus sententia*** (zenatuo in plaas van senatuos is 'n argaïese genitief-vorm). 

Die Faliskiese taal het toenemend onder Latynse invloed gekom, maar is tenminste tot by die jaar 150 v.C. nog gepraat.

## Bron 
* R. S. Conway, *The Italic Dialects* (2 boekdele). Cambridge: Cambridge University Press 1897, herdrukte uitgawe 1967
Skrifberyming

'n **Skrifberyming** is 'n lied waarvan die woorde 'n direkte omdigting uit die Bybel is. Die liedere word saam met die Psalms in die Gereformeerde Kerke in Suid-Afrika gebruik. Tot onlangs was daar nog net 50 Skrifberymings, maar nuwe Skrifberymings word bygevoeg.

Die woorde van Skrifberyming 1-1, die *Lofsang van Maria* (Lukas 1:46 55), word as voorbeeld hieronder aangehaal:

## Eksterne skakels 
* Skrifberymings op die tuisblad van die Vrye Gereformeerde Kerke in Suid-Afrika
Drie Susterskerke

Die **Drie Suster(s)kerke** verwys na die drie oorspronklike gereformeerde Kerke onder die Afrikaners. Vir 'n groot deel van die Afrikaner se geskiedenis, het die meeste Afrikaners tot een van hierdie kerke behoort. Die drie denominasies het dieselfde belydenisskrifte, naamlik: die Nederlandse Geloofsbelydenis, die Heidelbergse Kategismus en die Dordtse Leerreëls. Die drie kerke is:

* Die Nederduitse Gereformeerde Kerk (NG Kerk, Ned. Geref. Kerk)
* Die Nederduitsch Hervormde Kerk (NH Kerk, Ned. Herv. Kerk)
* Die Gereformeerde Kerke in Suid-Afrika (GKSA, Geref. Kerke)

Hulle voer gesprek met mekaar deur middel van die Tussenkerklike Raad.

Daar het intussen kerke van die NG Kerk afgestig, en daar word na hierdie kerke verwys as "dogterkerke" van die NG Kerk. Die Kerke is:

* Die Evangelies Gereformeerde Kerk
* Die Afrikaanse Protestantse Kerk (APK)

## Sien ook 
* Gereformeerde kerke in Suid-Afrika

## Eksterne skakels 
* Netwerk24.com berig oor probleme in die Tussenkerklike Raad, 2 Augustus 2013.
Drie Formuliere van Eenheid

Die **Drie Formuliere van Eenheid** verwys na die Calvinistiese belydenisskrifte wat tydens die Kerkhervorming in Nederland opgestel is. Dit bestaan uit:

* Die Nederlandse Geloofsbelydenis opgestel deur Guido de Brès in 1561
* Die Heidelbergse Kategismus opgestel deur Zacharias Ursinus en Caspar Olevianus in 1563
* Die Dordtse Leerreëls opgestel deur die Sinode van Dordrecht in 1618 en 1619.
Elektromagnetiese steuring

**Elektromagnetiese steuring** is die gevolg van elektromagnetiese straling wat uitgestraal word deur elektriese stroombane wat vinnig veranderende seine dra as 'n neweproduk van hulle normale werking en sodoende ongewenste seine (geraas) in ander stroombane veroorsaak.  Dit kan doelbewus gedoen word, soos in die geval von elektroniese oorlogvoering of onbedoeld plaasvind.  Elektromagnetiese steuring kan ook veroorsaak word deur dinge wat nie as stroombane beskou kan word nie, soos in die geval van die Son of die Noorderligte.  Elektromagnetiese steuring beïnvloed ook die ontvangs van AM-radio in woongebiede en tot in 'n mindere mate FM-radio en televisie-toestelle.

Die belangrikste maatreëls wat geneem kan word om Elektromagnetiese steuring te verminder is:
* Die gebruik van 'n "ontkoppelende" kapasitor op elke aktiewe toestel (oor die kragbron gekoppel en so na as moontlik aan die toestel)
* Stygtydbeheer op die hoëspoedseine deur gebruik te maak van 'n reeks resistors en filters op die geïntegreerde stroombane se kragvoorsiening.
* Skerms word gewoonlik as laaste uitweg gebruik nadat ander tegnieke misluk het omdat dit die koste van toestelle beduidend verhoog.

Die doeltreffendheid van die straling hang af van die hoogte bo die grond en die lengte van die geleier relatief tot die golflengte van die seinkomponent.  Teen laer frekwensies, bv. 133&nbsp;MHz, is die bron van die straling bykans uitsluitlik deur toevoer/afvoer-kabels.

Die meeste lande het wetlike vereistes waaraan elektroniese en elektriese hardeware moet voldoen in terme van die hoeveelheid elektromagnetiese steurings wat hulle moet kan weerstaan en hoeveel hulle mag uitstraal.

## Eksterne skakels 
* Engelse woordelys van Elektromagnetiese steurings- en afskermingsbegrippe
Żydowska Organizacja Bojowa

Die **Żydowska Organizacja Bojowa** (ŻOB, Pools vir "Joodse Gevegsorganisasie; ook genoem ייִדישע קאמף אָרגאניזאציע in Jiddisj) was 'n versettingsbeweging tydens die Tweede Wêreldoorlog wat 'n belangrike rol gespeel het in die Warskou Ghetto Opstand.  Die organisasie het ook aan ander noemenswaardige versetsaktiwiteite deelgeneem, soos die Warskou Opstand.  'n Tweede Joodse versetbeweging, genaamd Żydowski Związek Walki wat hoofsaaklik uit voormalige offisiere van die Poolse Weermag bestaan het, was net so instrumenteel in die Joodse gewapende verset.
Brigadeführer

***Brigadeführer*** was 'n SS-rang wat in Nazi-Duitsland gebruik is tussen 1932 en 1945. *Brigadeführer* was ook 'n SA-rang (SA - *Sturmabteilung*, "Stormafdeling").

Die rang is oorspronklik geskep na aanleiding van die uitbreiding van die *Schutzstaffel* en toegewys aan die offisiere wat in beheer van die *SS-Brigaden* was. In 1933 het die *SS-Brigaden* hulle naam verander na *SS-Abschnitte*, maar die rang van die *Brigadeführer* het dieselfde gebly.

Die *Brigadeführer* is oorpsronklik beskou as die tweede generaal-offisier-rang van die SS en was tussen die range *Oberführer* en *Gruppenführer*. Met die groei van die Waffen-SS en die Ordnungspolizei het dit egter verander en is *Brigadeführer* as die gelyke van 'n generaal-majoor beskou, een rang hoër as 'n Oberst in die Duitse *Wehrmacht*. Die rang van generaal-majoor was op die tyd die ekwivalent van brigadier-generaal, 'n een-ster Generaal in die *United States Army* (die leër van die Verenigde State).

Die embleem van die *Brigadeführer* was oorspronklik twee eikeblare en 'n silwer neut, maar in 1942 is die ontwerp verander na 'n drie eikeblare na aanleiding van die skepping van die rang *Oberstgruppenführer*.  

*Brigadeführers* het ook die skouerembleem van 'n generaal-majoor gedra en is as sulks na verwys sowel as hul SS-rang (bv. *SS-Brigadeführer und Generalmajor der Waffen-SS und Polizei*).
FC Rooiwit Erfurt

**FC Rooiwit Erfurt** is 'n Duitse sokkerklub uit Erfurt, hoofstad van die deelstaat Thuringen.

## Geskiedenis 
Op 25 Mei 1895 is die *Cricket Club Erfurt* gestig wat sy naam 'n jaar later verander het in *SC Erfurt 1895*. Die klub was in 1900 medestigter van die Duitse sokkerbond.

In 1909 het die klub as kampioen van Midde-Duitsland deelgeneem aan die eindronde om die nasionale titel, maar is deur Phönix Karlsruhe in die halfeindronde uitgeskakel. In 1933 het die span in die Gauliga meegeding, destyds die hoogste klas. Na die Tweede Wêreldoorlog is die klub deur die Geallieerdes ontbind, maar anders as die meeste ander beduidende klubs in Duitsland is die klub nooit herstig nie.

'n Nuwe klub, *SG Erfurt-West*, is opgerig as plaasvervanger vir *SC Erfurt 1895* en *VfB Erfurt*. Die klub is kort hierna herdoop, eers na *Fortuna Erfurt*, toe *BSG KWU* en eindelik na *BSG Turbine Erfurt*. In 1950 was die klub medestigter van die DDR-Oberliga en behaal 'n 4de plek. In dieselfde jaar haal die span die eindstryd van die Oos-Duitse beker (FDGB-Pokal), maar verloor met 4-0 teen BSC Eisenhüttenwerk Thale. In 1951 eindig die klub boaan die punteleer saam met BSG Chemie Leipzig en het 'n beter doelverskil gehad, maar destyds is daar nog nie na doelverskil gekyk nie. In 'n eindwedstryd in Chemnitz voor 60 000 toeskouers verloor Erfurt met 0-2. Die klub het uiteindelik wel 2 keer kampioen geword (1954 en 1955).

In 1966 het die DDR sokkerowerhede besluit om die sokkerafdeling van *BSG Turbine Erfurt* met die sokkerafdeling van *BSG Optima Erfurt* saam te smelt in een van 11 Oos-Duitse “fokus“-klubs waarheen van die land se beste talent oorgeplaas is om spelers vir die nasionale span te ontwikkel. Die nuwe klub sou bekend staan as *FC Rooiwit Erfurt*.

Hierna het die klub egter nie weer groot hoogtes gehaal nie en kon eers weer in 1980 die eindstryd om die Oos-Duitse beker haal, waar hy deur FC Carl Zeiss Jena verslaan is.

Na ’n suksesvolle laaste seisoen in die DDR-Oberliga het die klub direk gekwalifiseer vir die 2. Bundesliga, asook die UEFA-beker.

## Erelys 
* **Oos-Duitse kampioen**
** 1954, 1955

## Onlangse ligaposisionering 
## Eksterne skakels 
* Amptelike klubblad
* RWE-Community
* Ondersteunersblad
* Abseits Guide to German Soccer
Treblinka-verdelgingskamp

duimnael|200px|'n Herdenking by die voormalige Treblinka. Elke steen verteenwoordig 'n dorp of stad wie se Joodse bevolking in die kamp uitgeroei is.
duimnael|200px|

**Treblinka** was 'n Nazi verdelgingskamp in Duits-besette Pole tydens die Tweede Wêreldoorlog. Verdelgingskampe soos die een by Treblinka is gebruik tydens die Joodse volksmoord, of Sjoa, vir die sistematiese uitroeiing van mense wat deur die Nazi's as *submense* gekategoriseer is. Die kamp was in gebruik van Julie 1942 tot Oktober 1943. Oor die 780&nbsp;000 mense is daar vermoor, die plek met die tweede hoogste dodetal naas die Auschwitz II (Birkenau)-verdelgingskamp.

## Verwysings 
## Eksterne skakels 
* Treblinka // Holocaust Encyclopedia
FC Ingolstadt 04

**FC Ingolstadt 04** is 'n Duitse sokkerklub uit Ingolstadt in Beiere. Die klub het in 2004 ontstaan na 'n samesmelting tussen *ESV Ingolstadt* en *MTV Ingolstadt*.

## ESV Ingolstadt 
*FC Viktoria Ingolstadt* is in 1919 gestig en 2 jaar later herdoop na *VfR Ingolstadt*. In 1925 smelt die klub saam met *Turnverein 1861 Ingolstadt* en word so *VfB Ingolstadt-Ringsee*. Van 1936 tot 1938 speel die klub in die hoogste klas, die Gauliga. Na die Tweede Wêreldoorlog is die klub op 26 Desember 1946 heropgerig as *VfL Ingolstadt-Ringsee* en verander in 1951 sy naam in *Erster SV Ingolstadt-Ringsee*. In 1953 verander die klub sy naam vir die laaste keer en word *Eisenbahner -Sportverein Ingolstadt-Ringsee e.V.*, kortweg *ESV Ingolstadt*. In 1979 promoveer die klub na die 2. Bundesliga, toevallig een van die twee seisoene wat die klub se stadsgenoot *MTV Ingolstadt* ook in die 2. Bundesliga was. Die klub is in 2004 bankrot verklaar en die sokkerspelers van die span en die sokkerspelers van *MTV Ingolstadt* het saam *FC Ingolstadt 04* gevorm. Die terrein van die ESV-stadion word nog deur die nuwe klub se reserwes gebruik.

## MTV Ingolstadt 
Die *Männer-Turn-Verein von 1881 Ingolstadt*, kortweg *MTV Ingolstadt*, het op 24 Maart 1905 'n sokkerafdeling opgerig. In 1978 promoveer die klub na die 2. Bundesliga, die hoogtepunt in die klub se geskiedenis. Nadat *ESV Ingolstadt* in 2004 bankrot geraak het, het die sokkerspelers van MTV die klub verlaat om saam met die spelers van ESV die nuwe *FC Ingolstadt 04* te vorm.

## FC Ingolstadt 04 
Die eerste 2 seisoene van die nuwe klub in die Oberliga Beiere was baie suksesvol met een 2de en een 1ste plek. In die 2006/07-seisoen speel die klub vir die eerste keer in die Regionalliga Suid. Die klub se tuisveld is die *Bezirksportanlage Mitte*, voorheen bekend as die *Stadion Am Kreuztor* van MTV Ingolstadt.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Joodse Ghetto-polisie

Die **Joodse Ghetto Polisie** (Duits: *Jüdische Ghetto-Polizei*, *Jüdischer Ordnungsdienst*) was die berugte Joodse ghetto polisie eenhede wat in die ghetto's deur die Joodse Judenrat rade onder bevel van Nazi-Duitsland georganiseer is.

Oor die algemeen het die eenhede bestaan uit Jode met geen verbintenis met die gemeenskap waaroor hulle toesig gehou het nie en op wie vertrou kon word om Duitse bevele uit te voer, soos om met die deporterings na die verdelgingskampe te help.

## Eksterne skakels 
*Judischer Ordnungsdienst
**Am I a Murderer?* 'n Verslag deur 'n Joodse ghetto polisieman

### Fotografie 
*Joodse Polisie in Westerbork
*Joodse Polisie Station in the 4de distrik van die Warskou Ghetto
*Die liggame van Joodse polisiemans wat deur die SS tereggestel is tyden die Warskou Ghetto Opstand.
FK 03 Pirmasens

**FK 03 Pirmasens** is 'n Duitse sokkerklub uit Pirmasens in Rynland-Palts.

Die klub is as *FC Pirmasens* in 1903 gestig, maar in 1905 stig *SK 1905 Pirmasens* by die klub af net om in 1919 weer by die klub aan te sluit, maar splits in dieselfde jaar weer af as *SG 05 Pirmasens*. In 1925 neem die klub sy huidige naam aan.

In Suidwes-Duitsland was Pirmasens een van die groot spanne en na die oprigting van die Gauliga in 1933 word die klub 3 keer visekampioen (1934-1936). In 1942 onttrek die klub egter na 'n 0-26 nederlaag teen 1. FC Kaiserslautern, nadat die klub heelwat spelers aan die Tweede Wêreldoorlog verloor het.

Met die oprigting van die Bundesliga in 1963 was Pirmasens in die Regionalliga ingedeel en het daar vir 11 seisoene meegeding tot met die oprigting van die 2. Bundesliga. Die klub het altyd in die boonste helfte van die punteleer geëindig en 4 keer deelgeneem aan die eindronde om promosie na die Bundesliga, maar kon nooit promoveer nie. Sedertdien kon die klub nog nie weer die hoogtes van weleer bereik nie.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Żydowski Związek Wojskowy

**Żydowski Związek Wojskowy** (**ŻZW**, Pools vir "Joodse Militêre Unie") was 'n ondergrondse versettingsbeweging tydens die Tweede Wêreldoorlog en werksaam in die Warskou Ghetto area. Die beweging het ook aan die Warskou Ghetto Opstand deelgeneem. Dit is hoofsaaklik deur voormalige militêre offisiere van die Poolse leër in 1939 gestig, kort na die Duitse inval van Pole.

Aangesien die ŻZW nou verbind was met die nasionalistiese Armia Krajowa (AK), het die kommunistiese owerheid na die oorlog die uitgewing van boeke en artikels oor die ŻZW onderdruk, met die gevolg dat hul rol in die ghetto opstand lank onderskat was, in teenstelling met die linkse Joodse organisasie Żydowska Organizacja Bojowa ("Joodse Gevegsorganisasie") wie se rol in die stryd beter gedek word in moderne studies en ondersoeke.

## Verwysings
Heidelberg

**Heidelberg** kan na enige van die volgende dorpe of stede verwys:

* Heidelberg, Duitsland.

* Heidelberg, Gauteng in Suid-Afrika.
* Heidelberg, Wes-Kaap in Suid-Afrika.

* Heidelberg, Pennsilvanië in die Verenigde State
* Heidelberg, Texas in die Verenigde State.
* Heidelberg, Mississippi in die Verenigde State.
* Heidelberg, Minnesota in die Verenigde State.

* Heidelberg, Victoria in Australië.

* Heidelberg, Ontario in Kanada.
Holstein Kiel

**Holstein Kiel** is 'n  Duitse sokkerklub uit Kiel in Sleeswyk-Holstein en is in 1900 gestig as *1. Kieler Fussball Verein*. Die klub se grootste prestasie was toe dit in 1912 Duitsland se nasionale kampioen geword het deur Karlsruher FV in die eindstryd te verslaan.

Na die Eerste Wêreldoorlog het die klub met *FC Holstein* saamgesmelt en sy huidige naam aangeneem. In die jare 20 van die vorige eeu het die klub verskeie kere die uitspeelwedstryde om die nasionale titel gehaal, maar is altyd vroeg uitgeskakel. In 1930 het die klub weer die eindstryd gehaal, maar teen Hertha BSC Berlyn verloor.

Tydens die Derde Ryk is 16 eerste klasse ingevoer en Kiel is ingedeel by die Gauliga Nordmark. In 1942 is die Gauliga Nordmark opgedeel in die Gauliga Hamburg en die Gauliga Sleeswyk-Holstein. Sterk klubs soos Hamburger SV was dus nie meer in Kiel se kompetisie nie en die klub kon maklik die uitspeelwedstryde haal. In 1943 haal die klub die halfeindstryd, maar word deur die uiteindelike kampioen Dresdner SC uitgeskakel.

Na die Tweede Wêreldoorlog was die gloriejare van die klub verby. In 1965 het Kiel 'n geleentheid om promosie na die Bundesliga gemis nadat die klub die Regionalliga Noord gewen het, maar nie suksesvol was in die uitspeelwedstryde nie.

## Erelys 
**Duitse sokkerkampioen**
: 1912

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
25-paar kleurkode

duimnael|regs|275px|25-Paar Kleurkode Kaart

Die **25-paar kleurkode** is 'n kleurkode wat gebruik word om indiwiduele geleiers in 'n soort elektriese kommunikasiekabel naamlik gedraaide draadpaarkabels te identifiseer.  Die kleure word op die isolasie aangebring wat die geleiers bedek.  Die eerste kleur word gekies uit 'n groep van vyf kleure en die ander vanuit 'n tweede groep van vyf kleure wat 'n totaal van 25 moontlike kombinasies van twee kleure gee.

* Die eerste groep van kleure is, in volgorde: *wit, rooi, swart, geel, pers*.
* Die tweede groep van kleure is, in volgorde: *blou, oranje, groen, bruin, grys*.

Die 25 kombinasies word op die beeld hier aan die regterkant aangedui.

Die 25 kombinasies word ook op die onderstaande tabel aangetoon en toon die kleur vir elke draad ("1" en "2") en die paarnommer sowel as die kaart na die paarnommer soos vertoon in die beeld verder ondertoe.

Die eerste vyf kombinasies word baie algemeen in telekommunikasie- en datakabels aangetref.

Soms sal elke draad in 'n paar 'n gekleurde streep of ringe hê met die kleur van sy ooreenstemmende gepaarde draad.  Dit maak dit maklik om te identifiseer tot watter paar 'n gegewe draad behoort.  Anders sou mens die kleurkaart moet gebruik om vas te stel watter kleure fisies saamgedraai moet word.

Wanneer dit gebruik word vir gewone analoë dienste, word die eerste draad gewoonlik as die gronddraad gebruik, die positiewe kant van die gelykstroom stroombaan, terwyl die tweede draad aan die negatiewe kant van die stroombaan verbind word.

Vir kabels wat meer as 25 pare bevat, word die eerste 25 pare gemerk met 'n Wit/Blou lint, die tweede 25 pare met 'n Wit/Oranje lint ensovoorts tot by die 25ste verbindingsgroep (625 pare), wat 'n Pers/Grys lint sal hê.  Die patroon begin dan weer van voor af en word dan weer herhaal.
Gwardia Ludowa

duimnael|200px|
duimnael|200px|

**Gwardia Ludowa** (Pools vir "Die mense se beskermers") was 'n kommunistiese gewapende organisasie in Pole wat deur die Sowjets-geskepde Poolse Werkersparty georganiseer was. Die GL was op 6 Januarie, 1942 gestig en het in 1944 by die Armia Ludowa aangesluit.

Die groep se hooftaak was om teen Nazi-Duitsland te veg tydens die Tweede Wêreldoorlog, deur middel van partisaanse oorlogvoering, sabotering en opstandingsbewegings. Gwardia Ludowa was ook aan die intelligensie dienste van die Sowjetunie verbind.
Louis Tregardt

**Louis Tregardt** (10 Augustus 1783 Kango, Swellendamdistrik – 1838 Delagoabaai) was 'n welgestelde grensboer in die oostelike Kaapland en een van die eerste Voortrekkerleiers. Die dorp Louis Trichardt in Limpopoprovinsie is na hom vernoem.

## Biografie 
Louis Tregardt is in die Swellendamdistrik gebore in die wyk Kango, vandag Oudtshoorn, as die oudste van die vier kinders van Carolus (Karel) Johannes Tregard en Anna Elisabeth Nel.
Louis was 'n kleinseun van Carolus Gustav Tregard (van die Sweeds: *trädgard* wat *tuin* beteken) wat in 1742 uit Swede as seeman in diens van die VOC na die Kaapkolonie geïmmigreer het. In die Kaap is Tregard in 1744 met Susanna Kuun getroud. Soms is die van Trigardt geskryf, wat na 1881 na Trichardt verander is, weens 'n misgissing dat hulle van Franse afkoms was.

Tregardt is op  25 Oktober 1838 op die ouderdom van 55 te Delagoabaai aan malaria oorlede.

## Louis Tregardt se dagboek 
Met sy dagboek, wat hy tussen 1836 en 1838 geskryf het, het Tregardt nie net waardevolle inligting oor onder meer die Voortrekkers en die landstreke, klimaat en leefwyse van die swart volkere langs hulle roete versamel nie, maar ook 'n aanduiding van die destydse Kaaps-Nederlandse skryftaal en Afrikaanse spreektaal gegee. Laasgenoemde se sinsbou en idiome het Tregardt se Nederlands reeds sterk beïnvloed en is derhalwe reeds deur Afrikaanse taalkundiges ontleed.

Die eerste uitgawe van die dagboek, wat eerder uit persoonlike aantekeninge bestaan het en dus nie eintlik vir publikasie bedoel was nie, is in 1917 deur G. Preller uitgegee. 'n Nuwe uitgawe is in 1964 deur T.H. le Roux van 'n taalkundige inleiding, aantekeninge en 'n glossarium voorsien.

## Sien ook 
* Carolus Tregardt, sy oudste seun.
* Louis Trichardt-gedenktekens
* S.P.E. Trichard, sy kleinseun.

## Bronne 
* Le Roux, T.H.: *Die dagboek van Louis Trigardt, uitgegee met inleiding, aantekeninge en glossarium*. Pretoria 1964
* Preller, G.: *Dagboek van Louis Trichardt*, 1836–1838. Bloemfontein 1917; tweede hersiene uitgawe, Kaapstad 1938

## Verwysings 
## Eksterne skakels
SC Pfullendorf

Die **Sportclub Pfullendorf** is 'n Duitse sportvereniging uit Pfullendorf in Baden-Württemberg wat in 1919 gestig is.

Die sportvereniging het sy bekendheid te danke aan die opmars van sy sokkerafdeling, wat in 1980 die eerste keer die Amateur-Oberliga Baden-Württemberg gehaal het. In 1998 volg die sprong na die Regionalliga Suid, om twee jaar later selfs (onsuksesvol) aan die uitspeelronde om promosie na die 2. Bundesliga deel te neem.

Op 10 September 2006 het die klub een van sy grootste prestasies behaal deur DSC Arminia Bielefeld uit die Bundesliga met 2-1 te verslaan in die eerste ronde van die DFB-Pokal.

Naas sokker het die vereniging ook 'n skaak-, tafeltennis- en ysstoksportafdeling.

SC Pfullendorf speel sy tuiswedstryde in die *ALNO-Arena*, wat voor April 2005 as die *Waldstadion Kasernenstraße* bekend gestaan het.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Państwowy Korpus Bezpieczeństwa

Die **Państwowy Korpus Bezpieczeństwa** (Pools vir "Nasionale Sekuriteitskorps", ook geskryf **PKB** en soms genoem die *Kadra Bezpieczeństwa*) was 'n Poolse ondergrondse polisiemag wat deur die Armia Krajowa en die "Regering se Gedelegeerde se Tuiskantoor" georganiseer is tydens die besetting van Pole deur Nazi-Duitsland tydens die Tweede Wêreldoorlog. Die groep was opgelei as die kern van die toekomstige polisiemagte vir tydens die verwagte landwye opstand en ook na die uiteindelike bevryding. Die eerste kommandeur van die PKB was Luitenantkolonel Marian Kozielewski. Hy is later deur Stanisław Tabisz vervang. Die PKB het in Oktober 1943 8&nbsp;400 offisiere gehad, die nommer het in 1944 tot amper 12&nbsp;000 gestyg.

Die PKB was in 1940 deur die Departement vir Interne Sake van die "Gedelegeerde se Kantoor" gestig en het meestal uit lede van die Poolse polisie en vrywilligers bestaan. Die PKB het ondersoeke uitgevoer asook ook kriminele intelligensie pligte en het ook berigte deur die Gestapo en Kriminalpolizei versamel.

'n Eenheid van die PKB, onder leiding van Henryk Iwański, het ook bekendheid verwerf vir hulle heldhaftige dade tydens die Warskou Ghetto Opstand in 1943.
Jim Fouché

duimnael|links|Jim Fouché omstreeks 1959 toe hy administrateur van die Vrystaat was.
**Jacobus Johannes (Jim) Fouché** (Wepener, 6 Junie 1898 - Kaapstad, 23 September 1980) was die tweede staatspresident van Suid-Afrika, van 1968 tot 1975.

Fouché is gebore op Wepener in die Oranje-Vrystaat en was 'n suksesvolle boer. Hy was 'n stoere republikein en jare lange lid van die Nasionale Party.

Fouché het van 1954 tot 1959 as administrateur van die Oranje-Vrystaat in die Unie van Suid-Afrika gedien en is tot die kabinet bevorder toe hy in 1959 as minister van verdediging aangestel is. In 1966 het hy minister van landboutegniese dienste geword en van waterwese tot 1968. Hy is tot staatspresident verkies in die plek van dr. Eben Dönges, wat tevore verkies is, maar gesterf het voor hy die amp kon aanvaar. Hy het in die rol as seremoniële staatshoof gedien van 1968 tot 1975. Hy was die enigste staatspresident wat sy volle sewe jaar ampstermyn, wat voor 1984 gegeld het, voltooi het.

Fouché was met Letta McDonald getroud en hulle het 'n seun gehad, dr. Jacobus Johannes (Bux) Fouché, wat van 1965-1968 in Den Haag, Nederland, as ambassadeur gedien het.
VfB Lübeck

**VfB Lübeck** is 'n Duitse sportklub uit die stad Lübeck in die deelstaat Sleeswyk-Holstein. Die klub is veral vir sy sokkerafdeling bekend, maar bied ook pluimbal, gimnastiek, tafeltennis en handbal. 
Die klub is in 1919 opgerig as *BV Vorwärts 1919 Lübeck*. Na die reorganisasie van die kompetisie tydens die Derde Ryk in 1933 word die span 'n polisieklub en van 1934 tot 1942 speel die klub in die Gauliga Nordmark as *Polizei SV Lübeck*. As gevolg van die oorlog is die Gauligas verder verdeel en speel die klub die volgende 2 seisoene in die Gauliga Sleeswyk-Holstein onder die naam *SG Ordnungspolizei Lübeck*. 

Na die Tweede Wêreldoorlog is die klub heropgerig as *VfB Lübeck*. In 1969 het Lübeck deelgeneem aan die uitspeelwedstryde om promosie na die Bundesliga, maar was onsuksesvol. In 2004 het die klub een van sy grootste prestasies behaal deur die halfeindstryd van die DFB-Pokal te haal. 

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer